open-index/open-wikipedia-markdown huggingface dataset:
Toivo Ojala

**Toivo Vieno Aleksi Ojala** (22. marraskuuta 1887 Köyliö – 20. toukokuuta 1961 Jyväskylä) oli suomalainen opettaja ja museonhoitaja.

Ojala valmistui kansakoulunopettajaksi Rauman seminaarista vuonna 1910. Hän toimi opettajana Lahden kansakouluissa vuosina 1911–1925 ja samalla Lahden yhteiskoulun laulunopettajana 1914–1919, Lahden Suomalaisen Tyttökoulun piirustuksenopettajana 1914–1917 sekä Lahden lyseon laulun ja piirustuksen opettajana 1921–1925. Ojala oli Jyväskylän seminaarin ja sitä seuranneen kasvatus­opillisen korkea­koulun piirustuksen, käsityön ja kaunokirjoituksen lehtori vuosina 1925–1955. Hän oli lehtorina pedantti ja tarkka mutta arvostettu. Hän uudisti seminaarin kuvaamataidon ja veiston opetusta. Oppilaiden keskuudessa Ojala tunnettiin lempinimellä ”Jakso”, sillä hänellä oli tapana jaksottaa omat opetustuntinsa ajan pedagogisten oppien mukaisesti. Hän piti ammatillista koulutusta tärkeänä ja oli vuonna 1946 mukana perustamassa Keski-Suomen keskusammattikoulua.

Ojala toimi Jyväskylän seminaarin kansatieteellisen museon johtokunnassa ja oli yksi vuonna 1931 maakunta-aatteen innoittamana syntyneen Keski-Suomen museon perustajista. Hänestä tuli Keski-Suomen museon ensimmäinen museonhoitaja, ja hän hoiti tehtävää vuoteen 1949 asti. Hänen jälkeensä museonhoitajaksi tuli hänen tyttärensä Sirkka Valjakka.

Ojala oli Lahden Mieskuoron johtaja vuosina 1920–1925.

## Lähteet
Kukonharja

**Kukonharja** on noin 200 asukkaan kylä Huittisten kaupungin ja entisen Vampulan kunnan koillisosassa. Kylän rajat ovat muotoutuneet entisen Kukonharjan koulupiirin mukaan. Kukonharja on vuoden 2013 Satakunnan maakuntakylä.

Entisen Vampulan kunnan keskustaan Sallilaan on matkaa 10 kilometriä, Alastaron keskustaan noin 15 kilometriä, Huittisiin 20 kilometriä sekä Loimaalle noin 35 kilometriä. Hieman savinen mutta vedenlaadultaan puhdas Kourajoki virtaa läpi kylän. Kukonharjan kylässä on noin 120 taloutta, joista vapaa-ajan asuntoja on noin 20. Asukasmäärä on noin 270 henkilöä. Tyhjiä taloja ei kylässä juurikaan ole. Kylässä asuu paljon lapsiperheitä.

Kylätoimikunta on perustettu vuonna 1990 ja rekisteröity yhdistykseksi vuonna 1992. Kylällä toimii Kukonharjan kyläyhdistys ry. Sen omistuksessa ovat Saunakosken lava ja kylätalo. Kesäisin palvelee kesäkioski Kukonheltta. Kylällä toimii Satakunnan Pelastuslaitoksen sopimuspalokunta, Kukonharjan vpk.

## Kylän nimen syntyhistoria
”Ennen muinoin, kun paimenet karjoineen kulkivat metsissä, sattuivat Vampulan Tamareen kylän paimenet eksymään ja joutuivat lopulta eräälle korkealle mäelle, jonka kautta myöhemmin kuljettiin Vampulan kirkkoon, josta syystä kallio sai nimekseen Kirkkokallio. Toinen paimenista kiipesi mäessä olevaan puuhun nähdäkseen missä he olivat ja huusi sitten massa olevalle: ”Täällä näkyy talo!”. Kun toinen sitä epäili lisäsi hän vielä: ”Kyllä se talo on, koska harja näkyy ja kukko kiekuu.” Sitten he nimittivät tuntemattoman talon ”Kukonharjaksi” ja se nimi on saanut sitten olla koko kylällä edelleenkin. Maanmittaritkin ovat hyväksyneet nimen, koska se pitäjän kartassa muodostaa kukon harjan muotoisen mutkan.

## Palvelut
Kukonharjan nykyisiä palveluita ovat esimerkiksi kesäkioski Kukonheltta, jääkiekkokaukalo ja pallokenttä. Entisiä palveluita mm. ovat koulu ja kirjasto, joka lakkautettiin vuonna 1995.

## Lähteet
Kesärenkaat (kappale)

”**Kesärenkaat**” on suomalaisartisti Robinin kappale, joka julkaistiin singlenä 1. kesäkuuta 2014. Kappale on Suomen Punaisen Ristin, Väestöliiton ja YleX-radiokanavan järjestämän Kesäkumi-kampanjan vuoden 2014 tunnuskappale. Ensiesityksensä kappale sai 31. toukokuuta 2014 YleXPopissa. Kappaleen ovat säveltäneet ja sanoittaneet Robin itse sekä Jarkko Ehnqvist, Jimi Constantine, Kode Koistinen ja Ilkka Alanko. Kappaleessa on lainattu Neljä Ruusua -yhtyeen vuonna 2001 julkaisemaa ”Missä vaan” -kappaletta.

Ville Salmisen ohjaama musiikkivideo julkaistiin samana päivänä, kuin kappale sai ensiesityksensä YleXPopissa. Video on kuvattu Tampereen Pispalassa.

## Kohu
Kun uuden kesäkumikappaleen esittäjä julkistettiin, tieto aiheutti Suomen lehdistössä pienen kohun. Mediassa pohdittiin onko kappaleen julkaisuhetkellä 15-vuotias Robin liian nuori esittämään kondomikampanjan tunnuskappaletta. Väestöliiton seksuaalineuvoja ja asiantuntijalääkäri Miila Halosen mukaan Robin on ”mitä mainioin kohderyhmän edustaja”, sillä hänen mukaansa Kesäkumikampanja ei ole seksiin yllyttämistä, vaan sillä halutaan kertoa kondomista ja sen käytön tärkeydestä.

## Kappaleet
#

## Listasijoitukset

## Lähteet

## Aiheesta muualla
* Kappaleen virallinen musiikkivideo YouTubessa
NHL:n pudotuspelit

**NHL:n pudotuspelit** eli **Stanley Cupin pudotuspelit** () on jääkiekkoliiga NHL:ssä kauden päätteeksi pelattava pudotuspelijärjestelmä, joka koostuu neljästä kierroksesta. Kierrokset pelataan paras seitsemästä -menetelmällä. Itäisestä ja Läntisestä konferenssista pääsee molemmista kahdeksan joukkuetta pudotuspeleihin runkosarjan sijoitusten perusteella. Viimeistä kierrosta kutsutaan Stanley Cupin loppuotteluiksi (), ja sen voittaja palkitaan Stanley Cup -pokaalilla.

NHL:ssä on pelattu sen perustamisesta lähtien pudotuspelejä vaikkakin ne ovat muuttuneet vuosien varrella liigan perustamisesta 1917 lähtien.

## Nykyinen järjestelmä
Molemmista konfrensseista kahdeksan joukkuetta saa paikan pudotuspeleihin. Kolme ensimmäistä jokaisesta divisioonasta pääsee automaattisesti jatkoon. Kaksi muuta joukkuetta pääsee pistemäärän perusteella divisioonasta riippumatta jatkoon villinä korttina.

Ensimmäisiä kahta kierrosta kutsutaan divisioonan pudotuspeleiksi. Kahdeksan joukkuetta on jaettu kahden joukkueen pareihin divisioonittain. Yhteen divisioonaan lasketaan sen kolme parasta automaattisesti mukaan päässyttä joukkuetta sekä yksi villillä kortilla mukaan päässyt joukkue. Villi kortti -joukkueet kohtaavat toisten divisioonien voittajat. Toiseksi sijoittuneet kohtaavat toisen divisioonan kolmanneksi sijoittuneen joukkueen.

Molempien divisioonien semifinaaleiden voittajat etenevät divisioonien finaaleihin, joissa joukkueet taistelevat pääsystä konferenssien finaaleihin ja sieltä Stanley Cup -finaaliin.

Kahdella ensimmäisellä kierroksella korkeammalle sijoitettu joukkue saa kotiedun riippumatta runkosarjan pistemäärästä. Konferenssi- ja Stanley Cup -finaaleissa runkosarjassa paremmin menestynyt joukkue saa kotiedun ja isännöi ensimmäistä, toista, viidettä ja seitsemättä ottelua, kun taas vastustaja on kotijoukkue kolmannessa, neljännessä ja kuudennessa ottelussa. Näistä viides, kuudes ja seitsemäs pelataan vain tarvittaessa.

## Historia
NHL:ssä on käytetty alusta asti pudotuspelejä mestarin ratkaisemisessa. NHL:n perustamisesta vuoteen 1920 asti runkosarjan molempien puolikkaiden voittajat kohtasivat toisensa Stanley Cup -finaalissa, kun Pacific Coast Hockey Assocation oli jakanut kauden kahteen osaan. Vuonna 1920 Ottawa Senators julistettiin automaattisesti mestariksi, kun se oli voittanut molemmat puolikkaat kaudesta. Seuraavana vuonna puolikkaista luovuttiin ja alettiin käyttää menetelmää, jossa kaksi parasta joukkuetta kohtasivat kahden ottelun mittaisessa finaalissa, joiden maalit laskettiin yhteen.

## Lähteet
Kristian Möller

**Karl Edvard Kristian Möller** (s. 3. kesäkuuta 1948 Helsinki) on Aalto-yliopiston kauppakorkeakoulun  markkinoinnin professori.  

Möllerin vanhemmat ovat merikapteeni Paul Runar Möller ja Ilma Maria Piipponen. Hän tuli ylioppilaaksi 1967 ja valmistui Helsingin kauppakorkeakoulusta ekonomiksi 1970, kauppatieteen kandidaatiksi 1971, lisensiaatiksi 1977 ja tohtoriksi 1979. Möller toimi Suomen Akatemian tutkimusassistenttina 1979-1980 ja on myöhemmin ollut Suomen Akatemian varttunut tutkija useaan otteeseen. Helsingin kauppakorkeakoulun  liiketaloustieteen yliassistentti hän oli 1980-1983 ja dosentti 1981-1987, Vaasan yliopiston liiketaloustieteen professori 1983-1987 (vv.) ja Helsingin kauppakorkeakoulun ja sittemmin Aalto-yliopiston kauppakorkeakoulun markkinoinnin professori vuodesta 1987. Tampereen yliopiston dosentti Möller on vuodesta 1990. Hän oli vierailevana tutkijana Pennsylvanian valtionyliopistossa 1987-1988 ja 1991 sekä vierailevana professorina European Institute for Advanced Studies in Management -instituutissa Brysselissä 1982 ja 1992 sekä Aston-yliopistossa Birminghamissa Englannissa.    

Möller on ollut vierailevana tutkijana myös Bathin yliopistossa (2003) ja Kalifornian yliopistossa Berkeleyssä (2010-2011). Hänen tutkimuksensa kohteena ovat olleet erityisesti liike-elämän verkostot, mukaan lukien verkostojen kehittyminen ja ominaisuudet, joista hän on julkaissut muun muassa Senja Svahnin kanssa. 

Möllerin puoliso vuodesta 1971 on Pirkko Marjatta Emaus .

## Lähteet
Teiniasu

**Teiniasu Oy** oli turkulainen vaatetustehdas, joka toimi vuosina 1956–1989, loppuaikoina nimellä Dixi Oy ja Dixi-Coat Oy. Sen perustivat vuonna 1956 ekonomi Rauno Virtanen (1931–2006) ja kuopiolaisen Turon toimitusjohtaja Oiva Turunen kun ruotsalainen nuortentakkien valmistaja kaipasi yhteistyökumppania Suomesta. Liikeidea ensimmäisestä nuorisoon erikoistuneesta takkimerkistä osoittautui mainioksi, ja Teiniasu kasvoi 1960-luvun loppuun mennessä yhdeksi Suomen suurimmista vaatevalmistajista.

Teiniasun ensimmäisiä hittivaatteita olivat Tip-Top-duffelitakki ja värikkäästä markiisikankaasta ommellut kesätakit.

Teiniasu toimi alkuvuosinaan Turun verkatehtaan entisessä kiinteistössä, johon 1950–1960-luvuilla syntyi muitakin tekstiiliyrityksiä, muun muassa Femitex, Kaunotar-Tuote, Kesto-Puku ja Mestaripaita. 1960-luvun lopulla Teiniasulla oli toinen tehdas Kaarinan Rauhanlinnassa sekä vähittäismyymälä Dixi Turun Aurakatu 5:ssä.

Teiniasu kuului turkulaisen Trinetin tavoin kuopiolaiseen Turo-konserniin. Vuonna 1971 yritys myytiin ruotsalaisen Tage Gunnarssonin Sveitsiin rekisteröidylle Diximode Ag:lle, joka alkoi tehokkaasti markkinoida Dixi-Coat-takkeja Keski-Eurooppaan.

1970-luvulla rakennettiin kolmas tehdas Jämsänkoskelle. Miestenmalliston Dixi-Manin tekoon ostettiin Myllykoskelta ruotsalaisomistuksessa ollut vaatetustehdas, joka osoittautui kuitenkin kannattamattomaksi. Vuonna 1977 valmistui tehdas Kaarinan Piispanristille, ja Dixi Oy:ksi muuttunut yritys nousi Pohjoismaiden suurimmaksi kappatehtaaksi eli takkivalmistajaksi 424 työntekijän henkilöstömäärällään. 350&nbsp;000 kapan vuosituotannosta 75 prosenttia meni vientiin, sekä länsimaihin että bilateraalikauppana Neuvostoliittoon.

Dixi-Coat oli tuotemerkkinä käytössä jo Teiniasun aikana ja on nykyisin salolaisen Flare Trading Oy:n käytössä. 

Vuonna 1980 Dixin menestys kääntyi laskuun, ja yli 500 työntekijän yritys alkoi tehdä tappiota. Jämsänkosken tehdas myytiin halvalla sen johtajalle Erkki Arvilalle, ja Ragtime-niminen yritys jatkoi Dixi-Manin miestenvaatetuotantoa Myllykoskella. Dixi-Coat Oy:ksi nimensä muuttanut yritys jatkoi tuotantoa Turussa ja Kaarinassa, mutta vaihtoi omistajaa usean kerran ennen kuin asetettiin lopulta konkurssiin 1989.

Teiniasu käytti useita ruotsalaisia suunnittelijoita, tunnetuimpana Rohdi Heintz, jonka nimi tuotiin näkyvästi esiin markkinoinnissa. Muita suunnittelijoita olivat Elina Kokkila ja Arto Elovirta sekä ruotsalaiset Gunilla Pontén ja Hans Metzén.

## Lähteet
Kapteeni Hyperventilaattorimies

**Kapteeni Hyperventilaattorimies** on Zum Teufelin vuonna 2013 julkaisema kokoelmateos, jonka sarjakuvien keskushahmona on samanniminen supersankari. Anssi Rauhalan piirtämä ja Markku Uusitalon käsikirjoittama parodinen hahmo seikkaili *[[Tähtivaeltaja]]*-lehden sarjakuvissa vuodesta 1987. Muutaman jakson jälkeen sarjakuvan tyyli ja juoni muuttuivat monimutkaisemmaksi ja sitä alkoi piirtää Petri Hiltunen. Sarjakuvaa kirjoitti myös Johanna Sinisalo ja piirsi Hannu Mänttäri. Kivi Larmola teki yhden jakson. Viimeinen jakso ilmestyi 1997. 

Teoksen on toimittanut *Tähtivaeltajan* päätoimittaja Toni Jerrman. Kirjan alkusanat on kirjoittanut Jyrki J. J. Kasvi. Sarjakuvat sisältävät sisäpiirin vitsejä, jotka liittyvät oman aikansa suomalaiseen science fiction -fandomiin. Tarinoissa esiintyvät ohimennen muun muassa Juhani Hinkkanen, Leena Peltonen, Jyrki Ijäs, Jukka Laajarinne, Jukka Halme ja Pekka A. Manninen.

## Aiheesta muualla
* Toni Jerrman: Suomen suurin supersankarisarjakuva . Tähtivaeltaja 1/1991.
* Kokoomateoksen esipuhe.
* Jan Wiberg: Kapteeni Hyperventilaattorimies on palannut. Kvaak.fi 18.7.2013.
Sonic the Hedgehog Pocket Adventure

**Sonic the Hedgehog Pocket Adventure** (, tunnetaan myös nimellä **Sonic Pocket Adventure**) on Sonic Teamin ja SNKin kehittämä tasohyppelypeli. Peli on julkaistu vuonna  Neo Geo Pocket Colorille.

Peli kuuluu *[[Sonic the Hedgehog]]* -sarjaan ja on Dimpsin ensimmäinen Sonic-peli. Peli on ensimmäinen Sonic-peli, joka on julkaistu yksinoikeudella muulle kuin Segan omille konsoleille.

## Pelattavuus
### Pääpeli
Peli toimii pääsääntöisesti samaan tapaan kuin Sega Mega Driven Sonic-pelit. Eniten vaikutteita on otettu Sonic 2:n tasosuunnittelu, kun taas musiikit ovat Sonic 3:sesta, Sonic & Knucklesesta ja Sonic Jam- peleistä.

### Moninpeli
Yksinpeli-moodin lisäksi pelistä löytyy myös moninpelimuoto. Kahden pelaajan pelissä vaaditaan kuitenkin, että jokaisella pelaajalla on vähintään yksi kopio pelistä per järjestelmä ja myös vähintään yksi linkkikaapeli. Pelaaja 1 on aina Sonic ja Pelaaja 2 on Tails.

## Aiheesta muualla
* ''Sonic the Hedgehog Pocket Adventure'' (arkisto) 
* ''Sonic the Hedgehog Pocket Adventure'' (arkisto) 
* 
* https://www.mobygames.com/game/sonic-the-hedgehog-pocket-adventure/
HMS Alfriston

**HMS Alfriston** (viirinumero M1103) oli Britannian kuninkaallisen laivaston Ton-luokan miinanraivaaja. 

## Valmistus

Alus tilattiin John I. Thornycroft and Companyltä Woolstonista, missä köli laskettiin 17. elokuuta 1950. Alus laskettiin vesille 15. syyskuuta 1953 ja valmistui 16. maaliskuuta 1954. Se otettiin palvelukseen 1. toukokuuta liitettynä Southamptoniin sijoitettuun 101. miinanraivaajalaivueeseen.

## Palvelus
Alus oli Southamptonissa (*HMS Warsash*) toukokuusta 1954 alkaen aina kesäkuuhun 1960. Se oli *HMS Kilmoreyksi* nimettynä Belfastissa heinäkuusta 1960 joulukuuhun 1975.  Tammikuussa 1979 alus palautettiin alkuperäiselle nimelleen ja sen sijoituspaikaksi tuli Southampton, missä se oli aina kesäkuuhun 1985. Southamptonissa olon aikana alus oli reservin mukana Gibraltarilla ja Lissabonissa touko-kesäkuun 1982 ja toukokuussa 1984. Alus poistettiin palveluksesta kesäkuussa 1986 ja siirrettiin reserviin. Alus sijoitettiin poistolistalle ja myytiin 27. marraskuuta 1988 romutettavaksi Brugse Scheepssloperij'lle.

## Lähteet
*
*
*
*

### Viitteet
NHL:n tutkimus- ja kehitysleiri

**NHL:n tutkimus- ja kehitysleiri** on vuosittain järjestettävä kaksipäiväinen tapahtuma, jonka NHL järjestää nuorten pelaajien ja sääntömuutosten testausta varten.

Leiri järjestettiin ensimmäisen kerran vuonna 2005. Sitten oli neljän vuoden tauko, ja leiri järjestettiin uudelleen 2010.

Tapahtuma antaa NHL:lle mahdollisuuden testata pieniä sääntömuutoksia. Leirilä käy myös useita huippulupauksia antamassa näytön  varten.

NHL:n komissaari Gary Bettman kuvailee tapahtumaa mahdollisuutena kokeilla ja katsoa uusia asioita, vaikkei niitä koskaan toteutettaisikaan.

## Lähteet
Blackwaterin metsäpalo

**Blackwaterin metsäpalo** syttyi salamaniskusta 18. elokuuta 1937 Wyomingissa Yhdysvalloissa. Palossa kuoli 15 palomiestä. Paloalue oli tiheäkasvuista douglaskuusimetsää, jonka pohjakasvustossa oli paljon kuolleita oksia ja pensasmaisia puita. Wapitin palovaroitusasemalla mitattiin syttymispäivänä ilmankosteudeksi kuusi prosenttia ja lämpötilaksi 32 celsiusastetta.

## Lähteet
Olli Heikkala

**Olli Heikkala** (s. 23. joulukuuta 1995 Veteli) on suomalainen pesäpalloilija, joka edustaa Superpesiksessä pelaavaa Kempeleen Kiriä.  

Heikkala teki Superpesisdebyyttinsä kauden 2014 avausottelussa. Hänen kasvattajaseuransa on Veteli Pesis.

Lokakuussa 2024 Heikkala siirtyi kaksivuotisella sopimuksella Kempeleen Kirin riveihin.

## Saavutukset
### Pelaajana
* 3 SM-kultaa: 2016, 2017, 2022
* 2 SM-hopeaa: 2014, 2023
* 3 SM-pronssia: 2018, 2020, 2021 
* 3 Itä-Länsi-ottelua: 2018, 2019, 2023
* Superpesiksen etenijäkuningas: 2023

## Lähteet

## Aiheesta muualla
Kaunotar-Tuote

**Kaunotar-Tuote Oy** oli turkulainen naistenvaatetehdas, joka  toimi vuodesta 1962 vuoteen 1990. Suurimmillaan se työllisti 230 henkilöä vuonna 1987.

Kaunotar-Tuote oli yksi kauppaneuvos Maire Suomisen (1930–1998) ja hänen miehensä Arvo Suomisen (1928–1967) perustamista yrityksistä. Suomisten vaatetusalan yrittäjäura alkoi 1959, kun he perustivat miestenvaateliike Suomisen ja naistenvaateliike Kaunottaren (myöhemmin Oy A. Suominen-Kaunotar). Kolmas vähittäismyymälä Mannerlinja Oy hankittiin seuraavana vuonna, ja vaatetustehdas Kaunotar-Tuote Oy perustettiin 1962.

Arvo Suomisen kuoltua autokolarissa 1967 Maire Suominen joutui kahden lapsen lisäksi ottamaan vastuun perheen yrityksistä. Kaunotar-Tuotteessa apuna oli hänen sisarensa Anja Niemi, joka oli ollut mukana perustamassa tehdasta ja toimi sen mallisuunnittelijana. Maire Suominen tuli Kaunotar-Tuotteen toimitusjohtajaksi 1976 ja alkoi kehittää yritystä tehokkaaksi Neuvostoliiton bilateraalikaupan harjoittajaksi. Hän uudisti myös tehtaiden tuotantotekniikkaa niin, että Kaunotar-Tuote oli yksi Suomen nykyaikaisimmista vaatetehtaista. Näin yhtiö pystyi lisäämään tuotantoaan, työvoimaansa ja kilpailukykyään. Parhaimmillaan yritys tuotti noin 500 takkia ja 1&nbsp;100 leninkiä yhden työpäivän aikana. Suurimmillaan 1970-luvulla Kaunotar-Tuote oli 320 työntekijällään Suomen suurin leninkitehdas.

1980-luvun lopulla jo 80 prosenttia yrityksen tuotannosta meni vientiin, siitä kolme neljännestä Neuvostoliittoon ja loput Ruotsiin, Norjaan ja Alankomaihin. Kaunotar-Tuotteen kappaompelimo, keskusleikkaamo ja varastot sijaitsivat Turun vanhassa verkatehtaassa ja 1980-luvun alusta uudessa tehtaassa Turun Lausteella ja leninkiompelimo Mietoisissa, johon perustettiin tehdas Turun työvoimapulan takia.

Vuonna 1988 Kaunotar-Tuotteen osti monialayrittäjä Jaakko Tuominen, mutta Suomen 1990-luvun alun laman ja Neuvostoliiton kaupan romahduksen myötä yritys ajautui konkurssiin 1990. Forssalainen Ajaton Oy yritti jatkaa tuotantoa nimellä Kaunotar Production Oy, mutta sekin yritys loppui konkurssiin.

## Lähteet

## Aiheesta muualla
*Kaunottaren tarina alkaa (mynamaenteollisuusperinto.fi)
Jeremy Folderol

**Jeremy Folderol** (oikealta nimeltään **Jere Saharinen**) on suomalainen DJ ja musiikkituottaja.

Folderol solmi levytyssopimuksen Warner Music Finlandin kanssa kesällä 2013. Ensimmäisen singlensä, ”In Stereo”, hän julkaisi 4. huhtikuuta 2014. Kesäkuussa 2014 julkaistulla järjestyksessään toisella singlellä, ”We Are Forever”, laulaa laulaja-lauluntekijä ja tuottaja Jonny Rose. Kolmas single, ”Little Sister”, julkaistiin syyskuussa 2015. Kappaleella on mukana ruotsalainen laulaja-lauluntekijä Tilly.

Folderol debytoi sooloartistina Jeremine-nimellä vuonna 2020.. 

## Diskografia
### Singlet
#### Jeremy Folderol
 

#### Jeremine
* *Alive & Breathing* (2020)
* *Goth Boy Summer* (2020)
* *Sober* (2021)
* *Kid again* (2021)

### Musiikkivideot
* *In Stereo* (2014)
* *We Are Forever* (2014)
* *Little Sister* (2015)

## Lähteet

## Aiheesta muualla
*  (vanhentunut linkki)
* Jeremine Instagramissa
Jos vielä jään (elokuva)

**Jos vielä jään** (*If I Stay*) on vuonna 2014 ensi-iltansa saanut R.J. Cutlerin ohjaama draamaelokuva. Se perustuu Gayle Formanin romaaniin *[[Jos vielä jään]]* vuodelta 2009. Elokuvan pääosassa on Chloë Grace Moretz.

Elokuvan ensi-ilta oli Yhdysvalloissa 22. elokuuta 2014. Suomessa ensi-ilta oli 5. syyskuuta 2014.

## Näyttelijät

## Lähteet

## Aiheesta muualla
* 
* ''Jos vielä jään'' Box Office Mojossa 
* ''Jos vielä jään'' Rotten Tomatoesissa 
* ''Jos vielä jään'' Metacriticissä
Herkullinen elämä

**Herkullinen elämä** *(The Hundred-Foot Journey)* on vuonna 2014 ensi-iltansa saanut Lasse Hallströmin ohjaama draamaelokuva. Se perustuu Richard C. Moraisin samannimiseen romaaniin vuodelta 2010. 

Hassanista kehittyy huippukokki. Kilpailevan naapuriravintolan omistaja (Helen Mirren) palkkaa Hassanin omaan ravintolaansa kokiksi. Hassanin ansiosta ravintola saa toisen Michelin-tähden. Hassan muuttaa Pariisiin ja hänet pestataan keittiöpäälliköksi. Mutta Hassan kyllästyy Pariisiin ja muuttaa takaisin kotiin. Elokuvan pääosissa ovat Helen Mirren, Om Puri, Manish Dayal ja Charlotte Le Bon. Elokuvan tuottivat Steven Spielberg, Oprah Winfrey ja Juliet Blake.

Elokuvan ensi-ilta oli Yhdysvalloissa 8. elokuuta 2014. Suomessa ensi-ilta oli 29. elokuuta 2014.

## Näyttelijät

## Aiheesta muualla
*
Edge of Tomorrow

**Edge of Tomorrow** on vuonna 2014 ensi-iltansa saanut yhdysvaltalainen tieteiselokuva, jonka on ohjannut Doug Liman. Se perustuu Hiroshi Sakurazakan vuoden 2004 romaaniin *[[All You Need Is Kill]]*, jonka ovat sovittaneet käsikirjoitukseksi Christopher McQuarrie, Jez Butterworth ja John-Henry Butterworth. Elokuvan pääosia esittävät Tom Cruise ja Emily Blunt. Elokuva sijoittuu tulevaisuuteen jossa Maa on joutunut avaruusrodun hyökkäyksen kohteeksi.

*Edge of Tomorrow* sai ensi-iltansa 28. toukokuuta 2014 Suomessa ja 6. kesäkuuta 2014 Yhdysvalloissa. Elokuva tuotti 370,5 miljoonaa dollaria lipputuloja, 178 miljoonan dollarin budjettia vastaan, ja sai enimmäkseen myönteisiä arvosteluja kriitikoilta.

## Juoni
Majuri William Cage (Cruise), taistelukokematon tiedotusupseeri, joutuu esimiestensä käskystä osallistumaan maihinnousuoperaatioon avaruusolentoja vastaan. Vaikka Cage kuolee taistelussa, hän huomaa joutuneensa aikaluuppiin, joka lähettää hänet takaisin taistelua edeltävään päivään aina kun hän kuolee. Cage lyöttäytyy yhteen erikoisjoukkosotilas Rita Vrataskin (Blunt) kanssa etsien keinoa avaruusrodun päihittämiseen.

## Näyttelijät

## Lähteet

## Aiheesta muualla

* Virallinen sivusto 
* 
* 
* 
*
Intellipocket

**Intellipocket Oy** on digitaalisiin kanta-asiakas- ja jäsenkortteihin erikoistunut yritys. Intellipocketin sovelluksilla on Suomessa yli miljoona käyttäjää, ja yhtiön toteuttamia sovelluksia on käytössä yli 50 maassa. 

Intellipocketin Andiamolle vuonna 2009 toteuttama kanta-asiakaskortti oli Suomessa uudenlainen korttityyppi, mobiilikortti. Suomessa yhtiön palveluita käyttävät tai ovat käyttäneet esimerkiksi Palloliitto , RAY , Pentik , Lääkäriliitto , Suomen Yrittäjät  ja yli 100 muuta kanta-asiakasohjelmaa, liittoa tai järjestöä. Intellipocketin tuotteelle on myönnetty patenteja Euroopassa, USAssa ja Venäjällä.

Intellipocketin aputoiminimi on Zap On Mobile.

## Lähteet

## Aiheesta muualla
*Intellipocketin verkkosivusto
* Intellipocket Studio
Ikaalisten seurakunta

**Ikaalisten seurakunta** on Ikaalisten kaupungin alueella toimiva Suomen evankelis-luterilaisen kirkon seurakunta. Se kuuluu Tampereen hiippakunnan Hämeenkyrön rovastikuntaan.

Vuoden 2025 lopussa Ikaalisten seurakuntaan kuului 4&nbsp;747 jäsentä, mikä oli noin 70,7 prosenttia Ikaalisten väestöstä. Jäsenmäärä on ollut laskussa koko 2000-luvun ajan.

## Historiaa

Seurakunnan perustamisajankohta ei ole tiedossa, mutta joka tapauksessa se on eronnut Kyrön emäseurakunnan mukana vanhasta Sastamalan suurpitäjästä jo ennen 1500-lukua. Jo 1540-luvulla Ikaalinen tunnettiin Kyrön seurakunnan Lahtisten kappelin nimellä. Ikaalinen erotettiin Hämeenkyröstä omaksi pitäjäkseen vuonna 1641 ja samalla perustettiin myös itsenäinen kirkkoherrakunta johon kuuluivat myös Jämijärvi, Parkano, Kankaanpää, Karvia, Hongonjoki ja osia Siikaisista. 

Kankaanpäästä muodostettiin oma rukoushuonekuntansa vuonna 1756 ja kappeliseurakunta vuonna 1759. Omaksi kirkkoherrakunnakseen se erotettiin vuonna 1841 ja samalla sen alaisuuteen liitettiin muut luoteiset osat eli 1796 perustettu Karvian kappeli sekä 1804 perustettu Hongonjoen rukoushuonekunta sekä Siikaisten Samminmajan alue.

Parkanon rukoushuonekunta perustettiin vuonna 1800 ja siitä muodostettiin oma kirkkoherrakuntansa vuonna 1860. Tällöin myös nykyisen Kihniön alueet liitettiin uuteen Parkanon seurakuntaan. Viimeisenä alueena Suur-Ikaalisten seurakunnasta erkani Jämijärvi. Se sai oman rukoushuonekuntansa vuonna 1852 ja noin kymmenen vuotta myöhemmin se sai kappeliseurakunnan statuksen. Viimein vuosisadan vaihteessa perustettiin itsenäinen Jämijärven seurakunta. 

## Kirkkoherrat
* 1641–1669: Abrahamus Jacobi
* 1669–1675: Abraham Ikalensis 
* 1675–1689: Matthias Apollonius 
* 1689–1711: Simon Polviander
* 1711–1714: Johannes Favorinus 
* 1719–1729: Johannes Fonselius 
* 1729–1772: Johan Rothovius
* 1773–1791: Johan Rothovius nuorempi 
* 1798–1810: Henrik Johan Bergroth
* 1813–1820: Jakob Hällfors 
* 1824–1841: Gustaf Johan Bergroth 
* 1844–1866: Henrik Johan Hällfors 
* 1867–1882: Johan Tammelin
* 1884–1905: Herman Gabriel von Bonsdorff
* 1906–1926: Karl Oskar Mannström 
* 1927–1946: Hugo Alfred Kalaja
* 1947–1956: Antti Viljami Valanne
* 1957–1969: Vilho Suurkari
* 1970–1975: Timo Airas
* 1975–1998: Heikki Mattila
* 1998–2017: Esko Mattila
* 2018–: Juha Aila

## Toimitilat
* Ikaalisten kirkko
* Luhalahden kirkko
* Seurakuntakeskus-Kirkkoherranvirasto
* Vanha pappila eli "Olokolo"
* Uusi kivipappila
* Koivikon leirikeskus

## Hautausmaat
* Pohjoinen hautausmaa
* Eteläinen hautausmaa

## Lähteet

## Aiheesta muualla
* Seurakunnan kotisivut
Abbasidien vallankumous

**Abbasidien vallankumous** oli Iranin Khorasanista liikkeelle lähtenyt kapina, joka kukisti arabien valtakuntaa hallinneen umaijadidynastian vuonna 750 ja toi valtaan abbasidit. Tiedot vallankumouksesta ovat epämääräisiä ja perustuvat al-Tabarin 900-luvulla kirjoitettuun historiikkiin. Sen mukaan vallankumouksen aloitti Abu Muslim 15. kesäkuuta 747 ja se päättyi umaijadien tappioon nykyisen Irakin alueella käydyssä Zabin taistelussa 25. tammikuuta 750.

## Vallankumous

Historioitsija Hugh Kennedy selostaa al-Tabarin pohjalta tapahtumia niin, että umaijadien vastainen kapina alkoi kesällä vuonna 747 Mervin lähiseudulla sijainneissa kylissä. Liikkeen ensimmäinen johtaja oli mystiseksi hahmoksi jäänyt Abu Muslim ("muslimien isä" tai "kapinan isä"), mitä ei pidetä oikeana nimenä vaan pseudonyyminä. Hänen kehaistaan tappaneen 60 000 ihmistä vallassa ollessaan. 

Kun Abu Muslim oli varmistanut Mervin, hän lähetti armeijansa länteen. Se eteni Iranista Irakiin ja valloitti Kufan, missä kalifiksi nostettiin Abu al-Abbas hallitsijanimellä al-Saffah. Al-Saffah on myyttinen hahmo, koska hänet tunnetaan vain islamilaisen perimätiedon nojalla. Hänen nimeään ei löydy kolikoista, piirtokirjoituksista tai sineteistä.

Umaijadikalifi Marwan II kohtasi armeijansa kanssa kapinalliset Mosulin eteläpuolella helmikuussa 750 Zabjoen varrella. Taistelu päättyi kapinallisarmeijan voittoon. Marwan II saatiin kiinni Egyptissä, missä hänet surmattiin.

## Lähteet

*
*
*
*

### Viitteet
Lännen mies

**Lännen mies** (*The Westerner*) on William Wylerin ohjaama lännenelokuva vuodelta 1940. Pääosassa on parhaiten juuri lännenelokuvista muistettava Gary Cooper.

## Arviot
Matti Rämö sanoo arviossaan, että ohjaaja Wyler osaa hyödyntää pääosanäyttelijä Gary Cooperin monipuolisuutta. Elokuvan moraalisessa värikartassa hän näkee piristäviä poikkeuksia, vaikka katsojan onkin helppo valita puolensa.

## Näyttelijät

## Palkinnot
Walter Brennan sai parhaan miessivuosa-Oscarin.

## Lähteet
Figura

**Figura** oli suomalainen naisten alusasu- ja uimapukumerkki ja niitä valmistava tehdas Turussa. Figura-nimellä myytiin etenkin rintaliivejä 1950-luvun alusta vuoteen 2010, jolloin niiden viimeinen valmistaja, ruotsalaisomisteinen Diamina Oy asetettiin konkurssiin.

Figura-merkki syntyi Turussa vuonna 1951, kun kauppaneuvos Yrjö Rekola alkoi valmistaa liivejä yrityksessään Lyhy Oy. Vuoteen 1957 mennessä Lyhy oli kasvanut Suomen suurimmaksi liivivalmistajaksi. 1960-luvulla Figura alkoi valmistaa myös bikini-uimapukuja ja 1970-luvulla vaatteita. 1970-luvulla Figuran tehdas Turun Vähäheikkilässä oli Pohjoismaiden suurin liivintuottaja, joka työllisti yli 700 henkilöä.

Figura-tuotemerkki myytiin pois 1980-luvun alussa, mutta vuonna 1987 Rekolan tytär Marja-Riitta Lahti ja hänen miehensä Risto Lahti ostivat merkin takaisin perustamalleen Diamina Oy:lle. He avasivat myös kymmenkunta Figura Shop -liikettä eri puolille Suomea.

Vuonna 2007 ruotsalainen sijoittaja Mikael Dierks osti Figura Groupin eli turkulaisen Diamina Oy:n ja Osaühing Romanssin Virosta, jonne liivien valmistus siirrettiin Turusta. Dierks kuitenkin ajautui pian vaikeuksiin kilpailussa isojen myymäläketjujen kanssa, ja yritysryhmä asetettiin konkurssiin 2010.

## Lähteet
Keletrooppinen reaktio

**Keletrooppinen reaktio** eli **kelotrooppinen reaktio** on perisyklinen orgaaninen reaktio, jossa elektronit liikkuvat syklisessä muodostelmassa muiden perisyklisten reaktioiden tavoin, jolloin joko muodostuu tai avautuu rengasrakenne. Muihin perisyklisiin reaktioihin verrattuna keletrooppinen reaktio eroaa kuitenkin siten, että konjugoidussa systeemissä reagoivat orbitaalit HOMO ja LUMO ovat yhden ja saman atomin orbitaaleja, eivät molekyyliorbitaaleja. Keletrooppisissa additioissa vähenee π-sidosten lukumäärä yhdellä ja liittyvän atomin koordinaatioluku kasvaa, kun se muodostaa kaksi uutta σ-sidosta. Tälle käänteisissä reaktioissa eli keletrooppisissa eliminaatioissa π-sidosten lukumäärä kasvaa ja poistuvan atomin koordinaatioluku pienenee.

## Mekanismi ja reaktioita
Keletrooppiset additiot tapahtuvat tyypillisesti dieenin ja pienen molekyylin kuten typen, rikkidioksidin tai hiilimonoksidin välisenä reaktiona. Reaktiossa liittyvä molekyyli käyttää yhtä vapaata elektronipariaan ja tyhjää p-orbitaalia ja dieeni kahta π-orbitaalia. Tyypillinen keletrooppinen additioreaktio on myös karbeenien additioreaktio alkeeneihin.

Keletrooppisten eliminaatioiden ajavana voimana toimii pienten kaasumaisten molekyylien, kuten typen, rikkidioksidin tai hiilimonoksidin eliminoituminen. Irtoava ryhmä lähtee lämmitettäessä ja molekyylejä jotka reagoivat keletrooppisella eliminaatiolla ovat typpeä vapauttavat diatseenit, rikkidioksidia vapauttavat sulfoleenioksidit ja eräät bisykliset ketonit, joista eliminoituu hiilimonoksidia. Muodostuva tuote voi myös olla aromaattinen, mikä osaltaan ajaa reaktiota eteenpäin. Erityisesti sulfoleenioksidien keletrooppisia reaktioita käytetään hyväksi orgaanisessa synteesissä. Rikkidioksidin avulla voidaan dieeni suojata, jotta se ei reagoisi ei-toivotulla tavalla. Suojaus on keletrooppinen additio. Kun suojausta ei enää tarvita, voidaan tuotetta kuumentamalla eliminoida sulfoleenioksidista rikkidioksidi, jolloin dieeni vapautuu. Tämä on keletrooppinen eliminaatioreaktio.

Muiden perisyklisten reaktioiden tavoin keletrooppiset reaktiot ovat hyvin selektiivisiä. Esimerkiksi cis-substituoidun sulfoleenioksidin keletrooppinen eliminaatio johtaa E,E-stereokemian omaavaan dieeniin ja trans-substituoidusta sulfoleenioksidista muodostuu E,Z-dieeni.

## Lähteet
Kawasaki

**Kawasaki** voi tarkoittaa:

## Maantiede
* Kawasaki, Japanin kaupunki Kanagawan prefektuurissa
** Kawasaki-ku, suuralue Kawasakin kaupungissa
* Kawasaki, Japanin maaseutukaupunki Fukuokan prefektuurissa
* Kawasaki, Japanin maaseutukaupunki Miyagin prefektuurissa

## Yritykset
* Kawasaki Heavy Industries (), japanilainen raskaan teollisuuden yritys
** Kawasaki jūkōgyō Motorcycle & Engine Company, yritykseen kuuluva moottoripyörävalmistaja
** Kawasaki Shipbuilding Corporation (), yrityksen laivanrakennukseen keskittyvä tytäryhtiö
** Kawasaki jūkōgyō sharyō company, yrityksen rautatiekalustoon keskittyvä tytäryhtiö
** Kawasaki jūkōgyō kōkūuchū company, yrityksen lentokoneisiin keskittyvä tytäryhtiö
* Kawasaki kisen eli K Line, japanilainen laivarahtiyritys

## Henkilöitä
* Guy Kawasaki (s. 1954), yhdysvaltalainen riskisijoittaja
* Ryō Kawasaki (1947–2020), japanilainen kitaristi, säveltäjä ja yhtyeen johtaja
* Tomisaku Kawasaki (1925–2020), japanilainen pediatri, Kawasakin taudin löytäjä

## Muut
* Kawasakin tauti, autoimmuunisairaus.
Kiinni jäit

"**Kiinni jäit**" on Jontte Valosaaren 21. tammikuuta 2014 julkaistu ensimmäinen single hänen tulevalta toiselta studioalbumiltaan. Kappaleella vierailee rap-artisti Mikael Gabriel, ja siitä on julkaistu Jere Hietalan ohjaama musiikkivideo. Videolla Jontte Valosaaren osuudet on kuvattu Länsi-Uudenmaan pelastuslaitoksella, ja Mikael Gabrielin osuudet Los Angelesissä.

## Kappaleet
#

## Listasijoitukset

## Lähteet
Stuart Little 2 (videopeli)

**Stuart Little 2** on tasohyppelyn ja toimintaseikkailun ominaisuuksia yhdistelevä videopeli, joka pohjautuu samannimiseen elokuvaan. Pelin kehitti ja julkaisi Activision PlayStationille, Game Boy Advancelle ja Windowsille. Peli julkaistiin Pohjois-Amerikassa 12. heinäkuuta ja Euroopassa 19. heinäkuuta 2002.

## Pelaaminen

Pelissä pelaaja ottaa Littlen perheen hiiren Stuartin roolin. Peli sisältää yhteensä seitsemän erilaista tasoa, joista kuudessa ensimmäisessä pelaajan pitää Stuartilla löytää ja kerätä seitsemän erilaista sormusta kanarianlintu Margalon ohjeistuksella. Kerättyään yhteensä 30 sormusta pelaaja avaa viimeisen tason nimeltään "Falcon Boss", jossa päihitetään sekä pelin että elokuvan päävihollinen "Haukka".

Päävastustasoa lukuun ottamatta jokaiseen tasoon kätketyistä sormuksista yhden löytää piilopaikasta, toisen saa kultaisesta matkalaukusta johon käy kultainen avain, kolmannen saa löydettyään viisi kasvopalikkaa, neljännen saa kerättyään tarpeeksi Littlen kissan Snowbellin kissankeksejä sekä vietyään ne tämän ruokakulholle, ja loput kolme saa suorittamalla tasoista löytyviä Margalon haasteita. Vastaantuleviin haasteisiin kuuluu esimerkiksi lentokoneella lentäminen, skeittilautailu, sekä autolla ajaminen. Kulkuneuvohaasteissa pelaajan päätehtävänä on saada kerättyä haastealueelta kaikki tähdet.

Pelissä pelaaja kohtaa myös lukuisia vihollisia, joita voi päihittää joko Stuartin kieppumishyökkäyksellä tai heittämällä tasoista löytyvillä heittoesineillä. Joitakin vihollisia pelaaja voi kuitenkin ainoastaan saada väliaikaisesti pökertymään. Näihin luokittuu esimerkiksi lelurobotit ja lokit. Pelaajalla on aina tason aloittaessa kolme elämää ja kolme energiasydäntä. Jos pelaaja  menettää kaikki energiasydämet, Stuart pökertyy ja palautuu viimeisimmälle uudelleenaloituspaikalle, menettäen samalla yhden elämän.

Pelaaja voi nostaa energiasydämien määrää jokaiseen tasoon kätketyistä sinisistä matkalaukuista löytyvillä tyhjillä jäätelötötteröillä. Näiden matkalaukkujen lisäksi tasoista löytyy vihreitä matkalaukkuja joista löytyvillä jäätelöillä pelaaja voi täydentää menetettyjä tai tyhjiä energiasydänpaikkoja, sekä punaisia matkalaukkuja joista löytyy aina yhden lisäelämän antava sydän. Punaiset matkalaukut pelaaja voi avata vain heittohyökkäyksellä.

## Vastaanotto

Peli sai pääosin ristiriitaisia vastaanottoja, sillä Metacriticillä muodostui ainakin PlayStation-versiolle 7 arvostelun keskiarvoksi 62/100. GameSpot antoi pelille 5.3/10 pistettä. IGN antoi pelille 7/10 pistettä, todeten että "Vain muutama viikko sitten Sony suututti useamman kuin muutaman lapsen Lilo & Stitchillä, keskimääräisellä lasten pelillä, joka oli turhauttava. Nyt heillä on Stuart Little 2 ostettavissa hyllyille aivan sen viereen, joka on keskimääräinen lasten peli, mutta ei turhauttava". GameFAQs antoi pelille 7/10 pistettä kehuen mekaniikkojen vankkaa joukkoa, kenttäsuunnittelua, sekä ihmisarvoista ulkonäköä, mutta kritisoi pelin erittäin lyhyttä kokemusta, liian pientä erottuvuutta muista edeltäjistään genressään sekä hyvin pientä musiikkiraitojen määrää.

## Lähteet
Teenage Rampage

**Teenage Rampage** on brittiläisen Sweet-yhtyeen tammikuussa 1974 singlenä julkaistu kappale. Se nousi yhtyeen kotimaassa listan toiselle sijalle ja Länsi-Saksassa se oli yhtyeen kuudes peräkkäinen ykköshitti. Nicky Chinnin ja Mike Chapmanin kirjoittama kappale ei sisältynyt milläkään yhtyeen studioalbumille.

Singlen B-puolella oli yhtyeen itse kirjoittama kappale ”Own Up, Take a Look at Yourself”.

## Yleistä

”Teenage Rampage” edustaa musiikillisesti hard rockia, ollen kuitenkin erityisesti sanoituksen osalta suunnattu nuoremmalle kuuntelijakunnalle.

Kappaleeseen haluttiin saada liveäänityksen tunnelmaa, joten siihen lisättiin yleisön kirkumista. Sen katsottiin myös sopivan kappaleen kapinahenkisyyteen. Kappaleesta tehtiin myös useita hieman erilaisia musiikkivideoita.

## Julkaisu ja vastaanotto

”Teenage Rampage” -single ilmestyi 7. tammikuuta 1974. Britanniassa levyt loppuivat pian kesken ja niitä piti tuoda Yhdysvalloista lisää. Suuresta kysynnästä huolimatta kappale ei noussut listaykköseksi, sillä kärjessä oli toinen Chinn/Chapman-tuote, Mud-yhtye, kappaleellaan ”Tiger Feet”. ”Teenage Rampagen” paras sijoitus kahdeksan listaviikon aikana oli siten toinen sija.

Länsi-Saksassa ”Teenage Rampage” oli Sweetin kuudes peräkkäinen ykkössingle. Se oli listan kärjessä seitsemän viikkoa. Myös Tanskassa se oli listaykkönen seitsemän viikon ajan, ja piikkipaikalle se ylsi myös Irlannissa. Kappale nousi top 10:een lisäksi Norjassa, Sveitsissä, Suomessa ja Belgiassa.

### Listasijoitukset

## Lähteet

## Aiheesta muualla
*Promovideo yhtyeen virallisella YouTube-kanavalla
Patricia of Finland

**Patricia of Finland**, usein vain **Patricia**, on naisten alusvaatemerkki, joka juontaa juurensa suomalaiseen Oy Sjöblom Ab -perheyritykseen. Sjöblom perusti tuotemerkin 1958.

Amerikkalaisen Mary Phelps Jacobin vuonna 1914 patentoimat nykyaikaisen kaltaiset rintaliivit alkoivat löytää tiensä Suomeen, kun Julia Albertina Sjöblom alkoi valmistaa niitä vuonna 1922 Helsingin Korkeavuorenkadulle vuonna 1912 avaamassaan ompelimossa J. Sjöblomin Korsetti ja Liina. Hän kopioi amerikkalaisia malleja lehdistä löytämiensä kuvien perusteella. Liivejä kaupiteltiin Helsingissä ovelta ovelle tuolloin enimmäkseen kotona työskennelleille naisille.

1920-luvun hyppivä charleston-muotitanssi asetti uusia vaatimuksia naisten rintojen kurissa pysymiseen, ja rintaliivimarkkinat kehittyivät nopeasti. Sjöblomit perustivat Helsinkiin uusia myymälöitä ja alkoivat 1930-luvulla oman tuotannon lisäksi tuoda Suomeen merkkiliivejä ulkomailta.

Vuonna 1943 yhtiön kolme siihenastista toiminimeä yhdistettiin yritykseksi Oy Sjöblom Ab. Yhtiön toimitusjohtaksi tuli Julia Sjöblomin poika Nils. Sotien jälkeinen materiaalipula sai yrityksen keskittymään yhä enemmän valmiiden liivien tuontiin, joka sekin oli säänneltyä. Uuden erän saapuessa Sjöblomin myymälöihin jonotettiin.

Sjöblom aloitti 1953 amerikkalaisten Peter Pan -liivien lisenssivalmistuksen uudessa tehtaassaan Helsingin Arabiassa. 
Vuonna 1958 yritys päätti tuoda markkinoille oman rintaliivimerkin Patricia. Sjöblomin vuonna 1962 teettämän kyselytutkimuksen 27&nbsp;000 vastauksen aineisto loi pohjan uudelle rintaliivien senttimetripohjaiselle mitoitusjärjestelmälle.

1960-luvun puolivälissä Sjöblom aloitti tuotanto- ja markkinointiyhteistyön ruotsalaisen liivinvalmistajan kanssa niin, että Ruotsissakin voitiin valmistaa ja markkinoida Patriciaa ja Suomessa vastaavasti Abecita-merkkisiä liivejä.

Suomen vaurastuessa Patricia of Finland -merkki menestyi pitkään hyvin, kunnes yhä kalliimmat tuotantokustannukset heikensivät 1980-luvulla yrityksen kolmen tehtaan kannattavuutta. Vuonna 1980 yrityksen johtoon sisarensa Mariannen jälkeen asettunut Nils-Robert Sjöblom myi perheyrityksen Suomen 1990-luvun alun laman loppuaikoina 1994.

Patricia of Finland -tuotemerkki jatkaa yhä Patricia Group Oy:n omistuksessa. Yrityksen liikevaihto on noin miljoona euroa. Vuodesta 2004 merkille on avattu muutamia omia myymälöitä Suomeen. 

## Lähteet

## Aiheesta muualla
*Patricia of Finland -verkkosivusto
Masuria

**Masuria** on alue Puolan koillisosassa. Se ulottuu noin 290 kilometriä Veikseljoelta itään Liettuan vastaiselle rajalle asti. Alueen pinta-ala on noin 52&nbsp;000 km². Siellä on noin kaksituhatta järveä. 

Alue on harvaan asuttua, ja siitä on tullut suosittu lomakohde. Ennen toista maailmansotaa Masuria oli osa Saksalle kuulunutta Itä-Preussia. Siellä käytiin ensimmäisen maailmansodan alussa kuuluisa Masurian järvien taistelu. Tällä alueella sijaitsi myös Adolf Hitlerin päämaja Sudenpesä.

## Lähteet

## Aiheesta muualla
Thomas Georgii

**Thomas (Yrjänänpoika) Georgii** (k. noin 1632) oli suomalainen kirkkoherra ja kirjallisuuden suomentaja.

Viipurista kotoisin ollut Thomas Georgii oli Tukholman suomalaisen seurakunnan kirkkoherrana vuosina 1618–1632.

Thomas Georgii osallistui suomenkielisen virsikirjan ja kirkkokäsikirjan julkaisemiseen sekä suomensi teoksia. Hänen ruotsin kielestä suomentamansa juutalaisen historioitsijan Flavius Josephuksen historiateos *Yxi historia Hierusalemin surkiasta häwijtöxest* oli ensimmäinen suomenkielinen kirja joka ei perustunut suoraan Raamattuun.

## Suomennoksia
* Flavius Josephus : *Yxi historia Hierusalemin surkiasta häwijtöxest, lyhyest käsitetty. Roodzin kieleste soomen kielexi käätty, Thomas Yriänenpoialda Wiburg. Carelio, Soomen seuracunnan cappalaiselda Stockholmin caupungis*. Stockholmis präntätty Christopher Reusnerildä, 1616
* *Passio : Meidhän Herran Jesuxen Christuxen pijnan historia, neliäst evangelisterist coottu, wastwdhest rodzinkielisen iälken ylidzecadzottu ia oiettu ja Thomas Georgin Wiburgo Careliuxen, culutuxella ia waiwalla*. Stockholmis präntätty Ignatius Meurerilda, 1629, uusi painos 1630
* *Käsikiria, jossa on käsitetty millätawalla Jumalan palwelus, christilisten ceremoniain ia kirconmenoin cansa, Somen seuracunnis pidhettämän pitä. Sen cunnialisen herran m. Olewin Elimaeuxen, Wiburin pispan, tiedhost ia tahdost, wastwdhest rodzinkelisen käsikirian iälken ylidzecadzottu ia oiettu*. Präntätty Stockholmis Thomas Georgin waiwal ia culutuxel Ignatius Meurerin tykenä, 1629

## Lähteet
* Thomas Georgiin elämäkertatiivistelmä Kansallisbiografiassa
* Kansalliskirjasto Finna : Luettelo Thomas Georgiin painetuista suomennoksista
Jääkiekon alle 18-vuotiaiden Euroopan-mestaruuskilpailut 1978

**Jääkiekon alle 18-vuotiaiden Euroopan-mestaruuskilpailut 1978** pelattiin Suomessa ja Euroopan-mestaruuden voitti isäntämaa Suomi, hopeaa voitti Neuvostoliitto ja pronssia Ruotsi. Monien mielestä Suomen voitto Neuvostoliitosta oli Suomen ensimmäinen merkittävä askel kasvun tiellä jääkiekon suurmaaksi.

Turnauksen loppuottelu pelattiin maanantai-iltapäivänä. Ottelu Helsingin jäähallissa oli myyty loppuun, eli paikalla oli 7&nbsp;304 maksanutta katsojaa. Sen lisäksi paikalla oli arviolta tuhannesta kahteen tuhatta henkeä ilmaislipuilla, turnauksen muut joukkueet ja lehdistö. Neuvostoliitto teki ottelun avausmaalin ja eteni sen jälkeen jo 3–1-johtoon. Kolmannessa erässä Suomi pelasi kuitenkin erinomaisesti ja tasoitti ottelun kahdesti, ensin Juha Huikarin maalilla, sitten Mika Laineen. Kuitenkin vain 1&nbsp;min 43&nbsp;s ennen varsinaisen peliajan loppumista Neuvostoliitto teki 5–4-maalin, mikä johti siihen, että osa yleisöstä alkoi poistua jäähallista. Huikari kuitenkin tasoitti ottelun varsinaisen peliajan lopussa, ja ottelu siirtyi jatkoajalle. Sitä ei pelattu äkkikuolema-menetelmällä. Neuvostoliitto siirtyi johtoon, mutta 11 sekuntia ennen peliajan loppumista Huikari tasoitti jälleen ottelun. Sitten ottelu siirtyi jatkoajalle, jossa sovellettiin äkkikuolema-menetelmää. Toisella jatkoajalla puolustaja Timo Blomqvist laukoi lyöntilaukausella kiekon hyökkäyssiniviivalta päin maalivahti Dmitri Saprykia ja Jari Kurri siirsi ikään kuin heittäytyen paluukiekon maaliin ajassa 81.42, kun toista jatkoaikaa oli pelattu 1&nbsp;min 42&nbsp;s. Maalivahti Dmitri Saprykin sai vielä mailansa kiekon eteen, mutta kiekko kiertyi siitä maaliin.

Kurri keräsi Jarmo Mäkitalon kanssa suuret peliminuutit pitkässä ottelussa. Mäkitalo oli turnauksessa Suomen paras pistemies tehopistein 4+7=11 ja Kurri paras maalintekijä. Hän teki neljässä ottelussa kuusi maalia. 

## Alkusarja
### Lohko A

### Lohko B

## Alempi jatkosarja

## Ylempi jatkosarja

## Lähteet
* Turnaus Passionhockeyssä 

### Viitteet
In The Mood

**In The Mood** on vuonna 2005 keikkailunsa aloittanut suomalainen yhtye, joka on alun perin lähtöisin Urjalasta. Yhtye esiintyy noin 100 keikan vuositahtia tanssilavoilla, ravintoloissa, pubeissa, risteilylaivoilla, yksityistilaisuuksissa ja konserteissa. 

Yhtye valittiin vuoden 2008 Tanssiorkestereiden Suomen Mestariksi SMORK-tapahtumassa. Vuonna 2010 In The Mood julkaisi debyyttialbuminsa Ajatuksenlukijan, joka valittiin radiotoimittajien kuukauden levyksi elokuussa 2010. Elokuussa 2017 In The Mood siirtyi MagnumLiven yksinmyyntiin. Kesäkuussa 2017 yhtyeeltä ilmestyi viiden kappaleen EP-levy. Levyllä vierailee myös Jani & Jetsetters -yhtyeestä tuttu Jani Forsman.

## Musiikki ja tyyli
Yhtyeen musiikillista linjaa on hankala kuvailla lyhyesti, mutta ohjelmistossa on vahvasti edustettuna kitaravetoinen rytmimusiikki, jossa on vaikutteita erityisesti 1950- ja 1960-luvuilta. In The Mood on tunnettu tyylillisestä tinkimättömyydestään, energisestä lavaesiintymisestään sekä siitä, että esitettävä ohjelmisto poikkeaa olennaisesti muista tanssilavoja ja -ravintoloita kiertävistä yhtyeistä. Lisäksi esiintymiset noudattavat harvoin tiukkaa kaavaa: spontaaniudelle ja yllätyksellisyydelle on jätetty tarkoituksella tilaa.

In The Mood sovittaa kappaleet itse: sovituksissa on yhtyeen jäsenten kirjavan musiikillisen taustan ansiosta elementtejä niin rautalankamusiikista, jazzista, bluesista, countrysta, rockista, punkista, soulista kuin funkistakin. Yhtyeellä on ohjelmistossaan myös enenevässä määrin omaa tuotantoa, jossa on vaikutteita useista edellä mainituista tyyleistä. Tärkeänä perusperiaatteenaan In The Mood pitää sitä, että vaikka sen esittämä musiikki on tanssittavaa, siinä on sisältöä erityisesti musiikin kuuntelijalle.

## Kokoonpano
Yhtyeen alkuperäisjäseniä ovat kitaristi Ilari Haavisto sekä basisti Paavo Rahkila. In The Moodin nykyinen solisti (vuodesta 2013) on Suvi Karjula, joka tuli suuremman yleisön tietoisuuteen jo ennen yhtyeeseen liittymistään menestyttyään Seinäjoen Tangomarkkinoilla. Yhtyeen aiemmat solistit olivat Maija Tenkanen sekä Mariina Niittymäki. Kesäkuussa 2015 toiseksi kitaristiksi liittyi Turo Rytkyn tilalle Jukka-Pekka Berg, joka vaikutti yhtyeessä kesäkuuhun 2018 asti. Helmikuussa 2016 yhtyeen rumpaliksi Pasi Järvisen tilalle kiinnitettiin Dmitri Dmitrenko.

### Kokoonpano 2016–
* Dmitri Dmitrenko (rummut, laulu)
* Ilari Haavisto (kitara, mandoliini, laulu)
* Toni Kälviäinen (haitari, urut) 
* Suvi Karjula (laulu, kitara, perkussiot)
* Paavo Rahkila (bassokitara, kontrabasso ja taustalaulu)

## Diskografia
* *[[Ajatustenlukija]]*, 2010 Sony Music Entertainment Finland
* Mä tahdon pojan (single), 2010
* Meriunelma (single), 2015
* Jos tehdään niin (single), 2016
* In The Mood (EP), 2017

## Lähteet
Esa Lehtinen (yrittäjä)

**Esa Lehtinen**, taiteilijanimeltään **Jämsän Paroni**, on suomalainen Jämsästä kotoisin olevan rengas- ja viihdealan yrittäjä joka on esiintynyt myös itse iskelmälaulajana.

Lehtinen siirtyi rengasalalle ostettuaan 1973 *Jämsän Kumikorjaamon* jossa hän aloitti autonrenkaiden pinnoituksen. Rengaspinnoittamoa varten valmistui uusi halli 1976 Jämsään. Lehtinen myi myös soraa ja hänellä oli *Paroni-Center*-niminen kauppakeskus Jämsässä. Lehtinen omisti 1980-luvun alkupuolella jo useita rengasalan liikkeitä Tampereen ja Jämsän seudulla. Hän myi kuitenkin yrityksensä Isko Oy:lle ja muutti asumaan Kanariansaarille.

Lehtinen palasi Suomeen 2001 ja rakensi Nurmijärvelle Ruusulinnan tanssipaviljongin joka avattiin toukokuussa 2001. Lehtisellä oli lisäksi aiemmin *Satulinna*-niminen tanssipaikka Parolassa. Vuonna 2006 hän palasi myös rengasalalle perustettuaan raskaan kaluston renkaisiin erikoistuneen *RuusuRengas*-nimisen yrityksen Nurmijärvelle.

Lehtinen esiintyi myös iskelmälaulajana ja hän kiersi vuosina 1964–1993 esiintymässä oman yhtyeensä kanssa. Hän on toiminut lisäksi tanssien järjestäjänä sekä Suomessa että Kanariansaarilla. Lehtinen on tehnyt myös joitain levytyksiä muun muassa kokooma-cd:n *Paronin parhaat*.

## Äänitteitä
* *Maantiellä*. 1983
* *Kaipaan vielä aikaa*. 1987
* *Paronin parhaat* : cd-levy.

## Lähteet
* Europörssi Magazine 16.11.2011 : Rengasparoni Esa Lehtinen rummuttaa 
* Raskaan kaluston renkaita järkihintaan Rengasruusu Oy, Savon Yritysuutiset 5/2010, s. 12 
* Ruusulinnassa pistetään jalalla koreasti jokaisena lauantaina. Nurmijärven Uutiset 28.2.2014 
*
Äsphultin kirkko

**Äsphultin kirkko** () on Ruotsissa Kristianstadin kunnassa sijaitseva kirkkorakennus. Hiekkakiviperustusten avulla sen on ajoitettu olevan peräisin 1100-luvun jälkipuoliskolta. 

Hiekkakivestä tehty kastemalja on kirkon vanhin esine ja luultavasti yhtä vanha kuin kirkkokin on. Alttarirakennelman on tehnyt Matthias Stenberg 1700-luvun alussa barokkityyliin. Saarnastuolissa on osia eri aikakausilta 1600-, 1700- ja 1800-luvuilta. 

## Lähteet

## Aiheesta muualla